b'\n_START_ARTICLE_\nHorovo oko\n_START_PARAGRAPH_\nHorovo oko je staroegip\xc4\x8danski simbol za\xc5\xa1\xc4\x8dite, vladarske mo\xc4\x8di in dobrega zdravja._NEWLINE_Oko je poosebljalo boginjo Vad\xc5\xbeet (tudi Ved\xc5\xbeat, Ud\xc5\xbeat, Ved\xc5\xbeojet, Ed\xc5\xbeo ali Uto) Horovo oko je podobno Rajevemu o\xc4\x8desu, s katerim imata veliko enakih pojmov._NEWLINE_Ime Vad\xc5\xbeet izhaja iz besede wadj, ki pomeni zeleno. Grki in Rimljani so ko poznali kot uraeus, iz egip\xc4\x8danskega iaret, ki pomeni dvigajo\xc4\x8da (se) kot kobra, ki se v obrambi dvigne v zrak. Vad\xc5\xbeet je bila ena od prvih egip\xc4\x8danskih bo\xc5\xbeanstev, katero so kasneje povezali z boginjami Bastet, Sekmet, Mut in Hator. Bila je zavetnica Spodnjega Egipta. Pod njeno za\xc5\xa1\xc4\x8dito je bilo sveti\xc5\xa1\xc4\x8de per-unu, glavno v Nilovi delti. S tem o\xc4\x8desom so upodabljali tudi boginjo Hator._NEWLINE_Pogrebni amuleti so pogosto imeli obliko Horovega o\xc4\x8desa. Vad\xc5\xbeet ali Horovo oko je bilo osrednji element sedmih zapestnic iz zlata, fajanse, karneola in lapisa lazuli, najdenih na mumiji faraona \xc5\xa0o\xc5\xa1enka II. Vad\xc5\xbeet naj bi varovala faraona pred zlom v zemljskem in v posmrtnem \xc5\xbeivljenju. Stari Egip\xc4\x8dani in srednjevzhodni pomor\xc5\xa1\xc4\x8daki so Horovo oko pogosto naslikali na premce svojih ladij, da bi jim zagotovilo varno plovbo.\n_START_SECTION_\nOko kot hieroglif in simbol\n_START_PARAGRAPH_\nZa prikaz Horovega o\xc4\x8desa se je uporabljalo sedem razli\xc4\x8dnih hieroglifov. Najpogostej\xc5\xa1i je bil ir.t, ki je pomenil tudi storiti ali narediti ali tisti, ki (nekaj) po\xc4\x8dne. V egip\xc4\x8danski mitologiji oko ni bilo pasiven organ vida, ampak sredstvo delovanja, za\xc5\xa1\xc4\x8dite ali jeze._NEWLINE_Hieroglif Horovo oko je v Gardinerjevem seznamu hieroglifov ozna\xc4\x8den z D10. V standardu Unicode, ki je enak standardu ISO 10646, ima oznako U+13080.'